เริ่มมีตกขาวสีน้ำตาลปนเลือดออกมาเล็กน้อยตอนวันที่ยาคุมกำลังเหลือ7เม็ดก่อนจะหมดแผง ช่วงที่เหลือ5เม็ดได้มีเพศสัมพันธ์แบบใส่ถุงแต่แฟนไม่เสร็จแต่พอเอาออกมันมีเป็นเลือดติดออกมาประมาณนึงตอนนี้ตกขาวสีน้ำตาลออกมา7วันแล้ว แล้วยาคุมก็หมดแผงพอดี เป็น7วันถือว่าปกติไหมคะ ก่อนหน้านั้นเคยเป็นแค่2-3ก่อนประจำเดือนมา ตอนนี้อยู่ในช่วงเว้น7วันประจำเดือนจะมาไหมคะ
สวัสดีค่ะอาการมีตกขาวสีน้ำตาลปนออกมาขณะที่กำลังกินยาคุมอยู่นั้น อาจเกิดจาก ผลข้างเคียงจากการใช้ยาคุมกำเนิด ซึ่งสามารถเกิดขึ้นได้ มักเป็นเลือดออกมาน้อยๆแล้วหยุดไปได้เอง สาเหตุอื่นๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลที่อวัยวะเพศหรือช่องคลอดซึ่งถ้ากินยาคุมต่อเนื่องมาตลอด และกินไปจนหมดแผง โอกาสตั้งครรภ์มีได้น้อยมากๆค่ะ ใหสังเกตรอบเดือนในช่วงที่เว้นยา 7 วันอีกครั้ง ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป ซึ่งถ้าเป็นตกขาวสีน้ำตาลที่ดูไม่แน่ใจว่าเป็นเลือดประจำเดือนหรือไม่ ก็สามารถที่จะยืนยันการตั้งครรภ์ดูได้ค่ะ